Document ID: 32008D0059

SKLEP KOMISIJE
z dne 18. decembra 2007
o prilagoditvi korekcijskih faktorjev, ki se uporabljajo s 1. avgustom 2006, 1. septembrom 2006, 1. oktobrom 2006, 1. novembrom 2006, 1. decembrom 2006 in 1. januarjem 2007 za osebne prejemke uradnikov, začasnega osebja in pogodbenega osebja Evropskih skupnosti, ki delajo v tretjih državah, ter nekaterih uradnikov, zaposlenih v dveh novih državah članicah za obdobje največ devetnajst mesecev po pristopu dveh novih držav članic
(2008/59/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Kadrovskih predpisov Evropskih skupnosti in pogojev za zaposlitev, ki se uporabljajo za druge uslužbence teh Skupnosti, določenih z Uredbo Sveta (EGS, Euratom, ESPJ) št. 259/68 (1), in zlasti z drugim pododstavkom člena 13 Priloge X k tej uredbi,
ob upoštevanju Pristopne pogodbe dveh novih držav članic in zlasti člena 33(4) Pogodbe,
ob upoštevanju naslednjega:
(1)
Z Uredbo Sveta (ES, Euratom) št. 453/2007 (2) so bili v skladu s prvim pododstavkom člena 13 Priloge X h Kadrovskim predpisom določeni korekcijski faktorji, ki se od 1. julija 2006 uporabljajo za osebne prejemke, izplačane uradnikom, pogodbenemu osebju in začasnemu osebju Evropskih skupnosti, napotenim v tretje države, ter nekaterim uradnikom, zaposlenim v dveh novih državah članicah za obdobje največ devetnajst mesecev po pristopu, v valuti države napotitve.
(2)
V skladu z drugim pododstavkom člena 13 Priloge X h Kadrovskim predpisom je treba s 1. avgustom 2006, 1. septembrom 2006, 1. oktobrom 2006, 1. novembrom 2006, 1. decembrom 2006 in 1. januarjem 2007 prilagoditi nekatere od teh korekcijskih faktorjev, potem ko se je v določenih tretjih državah, ob upoštevanju statističnih podatkov, ki so na voljo Komisiji, razlika med življenjskimi stroški, izmerjena na podlagi korekcijskega faktorja in ustreznega menjalnega tečaja, povečala za več kot 5 % od zadnje določitve ali prilagoditve korekcijskih faktorjev -
SKLENILA:
Edini člen
S 1. avgustom 2006, 1. septembrom 2006, 1. oktobrom 2006, 1. novembrom 2006, 1. decembrom 2006 in 1. januarjem 2007 se korekcijski faktorji, ki se uporabljajo za osebne prejemke, izplačane v valuti države napotitve uradnikom, pogodbenemu osebju in začasnemu osebju Evropskih skupnosti, napotenim v tretje države, ter nekaterim uradnikom, zaposlenim v dveh novih državah članicah za obdobje največ devetnajst mesecev po pristopu, prilagodijo, kot je navedeno v Prilogi.
Menjalni tečaji, ki se uporabljajo za izračun teh osebnih prejemkov, so tisti, ki so določeni v skladu z izvedbenimi določbami finančne uredbe in ustrezajo datumu iz prvega pododstavka.
V Bruslju, 18. decembra 2007

Labels: 18
9
5
15